作者:白居易
標題:和微之詩二十三首：和祝蒼華
內容:日居複月諸，環回照下土。使我玄雲發，化為素絲縷。稟質本羸劣，養生仍莽鹵。痛飲困連宵，悲吟饑過午。遂令頭上發，種種無尺五。根稀比黍苗，梢細同釵股。豈是乏膏沐，非關櫛風雨。最為悲傷多，心焦衰落苦。餘者能有幾，落者不可數。禿似鵲填河，墮如烏解羽。蒼華何用祝，苦辭亦休吐。匹如剃頭僧，豈要巾冠主。